มันนี่ทูเดย์
นายสมชาย พูลสวัสดิ์ อธิบดีกรมสรรพสามิต เปิดเผยว่า ในช่วงเทศกาลสงกรานต์เป็นช่วงที่ประชาชนส่วนใหญ่เดินทางท่องเที่ยว
14 เม.ย. 2560

คุมเข้มขายเหล้านายสมชาย พูลสวัสดิ์ อธิบดีกรมสรรพสามิต เปิดเผยว่า ในช่วงเทศกาลสงกรานต์เป็นช่วงที่ประชาชนส่วนใหญ่เดินทางท่องเที่ยวและมีแนวโน้มที่จะบริโภคสุราและยาสูบเพิ่มขึ้น กรมสรรพสามิตจึงได้จัดโครงการรณรงค์ป้องกันและลดอุบัติเหตุทางถนนช่วงเทศกาลสงกรานต์ ปี 2560 โดยร่วมกับศูนย์อำนวยการความปลอดภัยทางถนนและหน่วยงานที่เกี่ยวข้อง รวมถึงการเข้มงวดการห้ามจำหน่ายเครื่องดื่มแอลกอฮอล์ในเวลา สถานที่ และบุคคลที่ห้ามจำหน่าย กยศ.รับสมัครผู้จัดการกองทุนเงินให้กู้ยืมเพื่อการศึกษา (กยศ.) แจ้งว่า จะรับสมัครบุคคลเพื่อเข้ารับการคัดเลือกเข้าดำรงตำแหน่งผู้จัดการกองทุนเงินให้กู้ยืมเพื่อการศึกษา ผู้สนใจสามารถดูรายละเอียดและดาวน์โหลดใบสมัครได้ที่ www.cgd.go.th และ www.studentloan.or.th พร้อมยื่นใบสมัครด้วยตนเอง ตั้งแต่วันที่ 18 เม.ย.-11 พ.ค. 2560 ที่กองกำกับและพัฒนาระบบเงินนอกงบประมาณ ชั้น 4 อาคาร 3 กรมบัญชีกลาง ถนนพระราม 6